29 Februari
Kalenda hutumia kizio cha siku, yaani muda wa Dunia kuzunguka kwenye mhimili wake, kuanzia machweo ya Jua hadi machweo yanayofuata. Katika muda wa mwaka 1 kuna siku zaidi ya 365; kwa wastani mwaka huwa na sekunde 31,536,000 au siku 365.2425 yaani karibu siku 365 na robo lakini kidogo chini yake. Tofauti hiyo ya karibu robo siku husawazishwa kwa kuingiza siku ya nyongeza kila baada ya miaka minne lakini kuipumzisha mara tatu kila baada ya miaka 100, ikirudiwa kila baada ya miaka 400.